stanford-oval/wikipedia huggingface dataset:
Pariisi–Nizza-ajo 2017

Pariisi–Nizza-ajo 2017 on järjestyksessään 75. maantiepyöräilyn Pariisi–Nizza-ajo. Kilpailu alkoi Bois-d'Arcysta 5. maaliskuuta ja päättyy Nizzaan 12. maaliskuuta. Kilpailussa ajetaan seitsemän yhteislähtöetappia ja yksi henkilökohtainen aika-ajo. Kokonaispituus oli 1 233,5 kilometriä.
Etapit

| Etappi | Päivä | Reitti | type | Pituus (km) | Voittaja | Kokonaiskilpailun johtaja |
| --- | --- | --- | --- | --- | --- | --- |
| 1  | 5. maaliskuu | Bois-d'Arcy – Bois-d'Arcy | Mäkietappi | 148,5 |  Arnaud Démare |  Arnaud Démare |
| 2  | 6. maaliskuu | Rochefort-en-Yvelines – Amilly | Tasamaaetappi | 192,5 |  Sonny Colbrelli |  Arnaud Démare |
| 3  | 7. maaliskuu | Chablis – Chalon-sur-Saône | Mäkietappi | 190 |  Sam Bennett  |  Arnaud Démare |
| 4  | 8. maaliskuu | Beaujeu – Mont Brouilly | Henkilökohtainen aika-ajo | 14,5 |  Julian Alaphilippe |  Julian Alaphilippe |
| 5  | 9. maaliskuu | Quincié-en-Beaujolais – Bourg-de-Péage | Tasamaaetappi | 199,5 |  André Greipel |  Julian Alaphilippe |
| 6  | 10. maaliskuu | Aubagne – Fayence | Keskivaikea vuorietappi | 192 |  Simon Yates |  Julian Alaphilippe |
| 7  | 11. maaliskuu | Nizza – Col de la Couillole | Vuorietappi | 177 |  Richie Porte |  Sergio Henao |
| 8  | 12. maaliskuu | Nizza – Nizza | Keskivaikea vuorietappi | 115,5 |  David de la Cruz |  Sergio Henao |
Aiheesta muualla

Kuvia tai muita tiedostoja aiheesta Pariisi–Nizza-ajo 2017 Wikimedia Commonsissa
Vapaamuurarin hauta (Tampere)

| Vapaamuurarin hauta |
| --- | --- |
 Vapaamuurarin hauta keväällä 2005
Nimi:  Vapaamuurarin hauta
Taiteenlaji:  muistomerkki
Nykyinen omistaja:  Tampereen kaupunki
Sijainti:  Hatanpäänpuisto, Hatanpää
Paikkakunta:  Tampere
Koordinaatit:  61.4842°N, 23.7492°E
Vapaamuurarin hauta on Hatanpään kartanon pihapiirissä Tampereella sijaitseva iso luonnonkivi. Siihen on hakattu kreikankielinen teksti ”Egno Kyrios tous ontas autou” (suom. ”Herra tuntee omansa”). Kaiverruksen arvellaan olevan peräisin 1700-luvulta kartanoisäntä Hans Henrik Boijen ajoilta ja se on mahdollisesti tehty kuningas Kustaa III:n vierailun aikana vuonna 1775. Boije ja kuningas olivat molemmat vapaamuurareita. Kivi tunnetaan ”Vapaamuurarin haudan” nimellä, vaikka paikalle ei olekaan haudattu ketään.
Samaan kiveen liittyy myös E. F. Jahnssonin vuonna 1884 ilmestyneessä historiallisessa romaanissa Hatanpään Heikki ja hänen morsiamensa : kertomus Tuomas piispan ajoilta kerrottu tarina, jonka mukaan Hatanpään isäntänä 1200-luvulla ollut Heikki olisi kuollut kiven luona sodasta palattuaan. Romaanin tapahtumat sijoittuivat toukokuulle 1245, jolloin Pyynikillä vietettiin vuotuista uhrijuhlaa.
Vapaamuurarin hauta on Tampereen vanhin julkinen muistomerkki.
Vampiraatit

Vampiraatit (engl. Vampirates) on brittiläisen Justin Somperin luoma kirjasarja. Kirjasarja sijoittuu vuoteen 2505, ja kertoo kaksoissisaruksista Grace ja Connor Tempestista, joiden äitiä ei kirjasarjan alussa tunneta ja majakanvartija-isä Dexter kuolee lasten ollessa 14-vuotiaita. Lapset eivät halua orpokotiin eivätkä hienostoperhe Busbyjen luo (jonne jompaankumpaan heidät olisi pakotettu asumaan), joten he karkaavat asuinpaikastaan Puolinkuupoukamasta merelle edesmenneen Dexter Tempestin pienellä purrella, Louisianan Leidillä. Myrskyssä vene tuhoutuu ja sisarukset joutuvat erilleen. Connorin pelastaa merirosvoalus Diablon ensimmäinen perämies Cheng Li, ja kapteeni Molucco Wrathe pestaa hänet osaksi miehistöä. Grace taas päätyy nuoren kadetti Lorcan Fureyn pelastamana vampiraattilaivalle, joka seilaa vain öisin. Connorin totutellessa merirosvon arkeen Grace joutuu asumaan päivät pitkät suljettuna hytissään "omaksi turvallisuudekseen", vampiraattilaivan salaperäisen kapteenin määräyksen seurauksena. Ainoana seurana hänellä on uusi ystävänsä Lorcan. Samaan aikaan Connor ei kuitenkaan usko sisarensa menehtyneen, ja on päättänyt etsiä tämän. Kaksoset löytävätkin toisensa, mutta kohtalo kiskoo heidät taas erilleen.
Osat

Vampiraatit: Kirottujen laiva, 2007 (Vampirates: Demons of the Ocean, 2005)
Vampiraatit: Verinen vuoksi, 2008 (Vampirates: Tide of Terror, 2006)
Vampiraatit: Kuoleman kapteeni, 2009 (Vampirates: Blood Captain, 2008)
Vampirates: Black Heart (2009)
Vampirates: Empire of night (2010)
Vampirates: Immortal war (2011)
Dead Deep ( World Book Day 2007)
Vamp

| Vamp Oy |
| --- | --- |
Perustettu:  1994
Toimitusjohtaja:  Ron Back
Kotipaikka:  Vaasa
Liikevaihto:  19,6M € (2016)
Liikevoitto:  5M € (2016)
Henkilöstö:  35 (2016)
Infobox OKVirheellinen NIMI-arvo: 
Vamp Oy (aikaisemmin Vaasa Electronics Oy) on suomalainen Vaasassa toimiva, suojareleitä ja valokaarisuojausjärjestelmiä suunnitteleva, valmistava ja myyvä yhtiö, joka on perustettu vuonna 1994.  Yhtiönimi tulee sanoista Vaasa Arc Monitoring Protection. Vampin suojareleitä ja valokaarisuojausjärjestelmiä käytetään sähköenergian tuotannonssa, siirrossa ja jakelussa kotimaassa ja vientikohteissa. Yhtiöllä on toimintaa omien jakelukanaviensa välityksellä neljässäkymmenessä (40) maassa. Tämän lisäksi Vampin tuotteita myydään ranskalaisen Schneider Electric konsernin jakelukanavien kautta. Vuonna 2009 yhtiö liitettiin Areva T&D:hen. Vuodesta 2010 lukien yhtiön omistaja on ollut Schneider Electric.
Aiheesta muualla

Yrityksen kotisivut
Multifunction Protection, Hightech Finland 2010 (Arkistoitu – Internet Archive)
Vapaan Intian väliaikainen hallitus

Vapaan Intian väliaikainen hallitus eli Azad Hind oli väliaikainen hallitus, joka perustettiin Japanin miehittämässä Singaporessa vuonna 1943. Japanin keisarikunnan lisäksi sitä tukivat Saksa, Italian sosiaalinen tasavalta, Itsenäinen Kroatian valtio, Thaimaa, Burman valtio, Wang Jingwein hallitus Kiinassa ja Filippiinien toinen tasavalta. Liittolaisistaan poiketen Vichyn Ranska ei kuitenkaan virallisesti tunnustustanut Azad Hindia.
Azad Hind oli osa 1940-luvulla alkanutta poliittista liikettä, jonka tarkoituksena oli vapauttaa Intia Britannian vallasta akselivaltojen tuella. Se perustettiin 21 lokakuuta 1943. Aate kuivui kokoon, kun akselivallat hävisivät maailmansodan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Azad Hind
Vara (täsmennyssivu)

Vara tai vara voi tarkoittaa seuraavia asioita:
Vara, taloudellinen omaisuus
Varan kunta, kunta Ruotsissa Länsi-Götanmaan läänissä
Vara, Varan kunnan keskustaajama
Varan piiri, piiri Varan kunnassa
vara on loitsu, katso varaukset
vara on hirsirakennuksen veistossa käytettävä työkalu, jolla merkitään hirren veistosyvyys
Vara, Vör, sopimusten jumalatar skandinaavisessa mytologiassa
Sukunimi

David Vara (s. 1993), espanjalainen karateka
Guillermo Fernández Vara (s. 1958), espanjalainen poliitikko
Paavo Vara (1908–1989), suomalainen lääkäri ja professori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vara”, voi hakea sivunnimihaulla, laajalla sivunnimihaulla tai tekstihaulla.
Vietnamin pääministeri

| Vietnamin pääministeri |
| --- | --- |
 Thủ tướng Chính phủ nước Cộng hòa xã hội chủ nghĩa Việt Nam
 
 
 Nykyinen Phạm Minh Chính 5. huhtikuuta 2021 lähtien
Nimittäjä:  Vietnamin presidentti
Perustettu:  2. syyskuuta 1945
Ensimmäinen:  Hồ Chí Minh
Kotisivut:  
Vietnamin pääministeri (vietn. Thủ tướng Chính phủ nước Cộng hòa xã hội chủ nghĩa Việt Nam) johtaa Vietnamin hallitusta. Pääministerin nimittää presidentti kansalliskokouksen edustajista. Nykyinen pääministeri on Phạm Minh Chính vuodesta 2021 lähtien.
Vietnamin sodan jälkeen Vietnamin sosialistisen tasavallan pääministereinä ovat olleet:
| Kuva | Nimi | Kausi |
| --- | --- | --- |
|  | Phạm Văn Đồng (1906–2000) | 2. heinäkuuta 1976 – 18. kesäkuuta 1987 |
|  | Phạm Hùng (1912–1988) | 18. kesäkuuta 1987 – 10. maaliskuuta 1988 |
|  | Võ Văn Kiệt (1922–2008) | 10. maaliskuuta 1988 – 22. kesäkuuta 1988 |
|  | Đỗ Mười (1917–2018) | 22. kesäkuuta 1988 – 9. elokuuta 1991 |
|  | Võ Văn Kiệt (1922–2008) | 9. elokuuta 1991 – 22. syyskuuta 1992 |
|  | Phan Văn Khải (1933–2018) | 25. syyskuuta 1997 – 27. kesäkuuta 2006 |
|  | Nguyễn Tấn Dũng (1949–) | 27. kesäkuuta 2006 – 6. huhtikuuta 2016 |
|  | Nguyễn Xuân Phúc (1954–) | 7. huhtikuuta 2016 – 5. huhtikuuta 2021 |
|  | Phạm Minh Chính (1958–) | 5. huhtikuuta 2021 – virassa |
Perturbator

| Perturbator |
| --- | --- |

Henkilötiedot
Koko nimi:  James Kent
Syntynyt: 1990-luku Pariisi, Ranska
Ammatti:  muusikko
Muusikko
Tyylilajit:  elektroninen, synthwave
Soittimet:  kosketinsoittimet, syntetisaattori
Levy-yhtiöt:  Blood Music
Aiheesta muualla
www.perturbator.com
  [ Muokkaa Wikidatassa ] [ ohje ]  
Perturbator, oikealta nimeltään James Kent, on ranskalainen muusikko.
Perturbator aloitti kitaristina black metal -yhtyeissä ja vaihtoi elektroniseen musiikkiin vuonna 2012. Perturbatorin musiikki on hakenut vaikutteita cyberpunkista, 1980-luvun videopeleistä ja tieteiskirjallisuudesta.
Kappaleita ”Vengeance”, ”Miami Disco” ja ”Electric Dreams” käytettiin Hotline Miami -toimintapelissä. The Uncanny Valley  sijoittui Billboardin Dance/Electronic-albumilistan kolmanneksi toukokuussa 2016.
Kentin isä on brittiläinen musiikkikriitikko ja muusikko Nick Kent ja äiti ranskalainen toimittaja ja laulaja Laurence Romance.
Perturbator esiintyi Tuskassa vuonna 2022.
Diskografia (valikoima) > Albumit

Terror 404 (2012)
I Am the Night (2012)
Dangerous Days (2014)
The Uncanny Valley (2016)
Lustful Sacraments (2021)
Diskografia (valikoima) > EP:t

Night Driving Avenger (2012)
Nocturne City (2012)
The 80s Slasher (2012)
Split (2013)
Sexualizer (2013)
The Uncanny Valley (2016)
New Model (2017)
Diskografia (valikoima) > Singlet

”She Moves Like a Knife” (2014)
”She Is Young, She Is Beautiful, She Is Next” (2015)
”Body/Prison” (2018)
”Cygnus” (Perturbator remix, 2018)
”Excess” (2019)
Diskografia (valikoima) > Musiikkivideot

”She Is Young, She Is Beautiful, She Is Next” (2014)
↑  Jarkko Kinnunen (grafiikka, ohjaus), Sami Rämä (animaattori, ohjaus)
imdb.com. Viitattu 14.5.2020
Viimeiset viestit

| Viimeiset viestit |
| --- | --- |

Kirjailija:  Hannu Luntiala
Kieli:  suomi
Genre:  romaani
Kustantaja:  Tammi
Julkaistu:  2007
Ulkoasu:  sidottu
Sivumäärä:  332
ISBN:  978-951-31-3806-6
Löydä lisää kirjojaKirjallisuuden teemasivulta
Viimeiset viestit on Hannu Luntialan vuonna 2007 ilmestynyt esikoisromaani. Teos rakentuu kokonaan kuviteltujen tekstiviestikeskustelujen ympärille, ja sitä markkinoitiin maailman ensimmäisenä tekstiviestiromaanina. Viimeiset viestit oli vuonna 2008 ehdolla European Book Prizen eli Prix du Livre Européen saajaksi. Romaani on käännetty kroatiaksi, sloveniaksi, unkariksi, venäjäksi sekä viroksi.
Aiheesta muualla

Jukka Petäjä: Bittimaailman takaa-ajettu (Arkistoitu – Internet Archive). Helsingin sanomat 26.1.2007.
Ville Seuri: 160 merkin puolitotuuksia. Ylioppilaslehti 2.2.2007.
Paulie Pennino

Paulie Pennino on Sylvester Stallonen luoma ja Burt Youngin esittämä hahmo Rocky-elokuvissa. Paulie on Duken lisäksi ainoa sivuhenkilö, joka on esiintynyt jokaisessa Rocky-elokuvassa.
Hahmon taustaa

Paulie on Adrianin isoveli ja Rockyn paras ystävä. Paulie on arvioiden mukaan syntynyt 1940 luvulla. Paulie on alkoholisoitunut ja suuttuu helposti. Paulie työskentelee teurastamolla ja jäi myöhemmin eläkkeelle. Paulie on välillä kateellinen Rockylle ja sanoo usein hänen olevan velkaa hänelle ystävyytensä takia. Paulie ei pidä mustista nyrkkeilijöistä ja välillä osoittaa rasismin elkeitä.
Hahmon taustaa > Rocky

Paulie asuu siskonsa luona ja on huolissaan tämän ujoudesta. Paulie järjestää Adrianille sokkotreffit Rockyn kanssa minkä Adrian hyväksyy pienen välikohtauksen jälkeen. Paulie tulee kateelliseksi kuultua Rockyn saaneen haasteen Apollo Creedia vastaan. Rockyn treenattua teurastamolla Paulie kutsuu lehdistön paikalle Rockyn harmiksi. Myöhemmin Paulie riitelee Rockyn ja Adrianin kanssa minkä jälkeen Adrian muuttaa Rockyn luokse. Paulie saa kuitenkin Rockyn sponsoroimaan teurastamoaan mestaruusottelussaan. Paulie on läsnä ottelussa, jossa Rocky lopulta häviää Apollolle tuomariäänin.
Hahmon taustaa > Rocky II

Toisessa elokuvassa Paulie ryhtyy koronkiskuriksi Rockyn mentyä naimisiin Adrianin kanssa. Rockyn hyväksyttyä Apollon haasteen uusintaottelusta Paulie on vähän väliä läsnä treenisalilla. Paulie menee myöhemmin puhumaan Adrianille Rockystä ja riidan aikana Adrianin synnytys alkaa ennenaikaisesti. Myöhemmin Paulie seuraa televisiosta Rockyn ottelua jonka Rocky voittaa.
Hahmon taustaa > Rocky III

Kolmannessa elokuvassa Paulie on kateellinen Rockylle tämän menestymisestä. Mentyään pelisaliin Paulie näkee Rocky-flipperin ja raivoissaan paiskaa viinapullonsa päin flipperiä hajottaen sen. Rocky hakee Paulien vankilasta ja pienen käsikähmän jälkeen palkkaa tämän avustajakseen. Näytösottelussa Ukkoshuulta vastaan Paulie iskee ukkoshuulta tuolilla selkään jonka jälkeen hänet tyrmätään. Myöhemmin Paulie on läsnä Rockyn ottelussa Clubber Langiä vastaan, jonka Rocky häviää. Myöhemmin Paulie lähtee yhdessä Rockyn ja Apollon kanssa tapaamaan Dukea ja avustaa Rockya tämän treeneissä. Paulie on läsnä uusintaottelussa Langiä vastaan, jonka Rocky voittaa.
Hahmon taustaa > Rocky IV

Elokuvan alussa juhlitaan Paulien syntymäpäiviä. Paulie saa lahjaksi robotin ja ohjelmoi sen palvelijakseen. Myöhemmin Rockyn haastettua Ivan Dragon Paulie lähtee yhdessä Rockyn kanssa Venäjälle. Paulie avustaa Rockya yhdessä Duken kanssa tämän treeneissä. Paulie on läsnä Rockyn ottelussa jonka Rocky voittaa tyrmäämällä Dragon viimeisessä erässä.
Hahmon taustaa > Rocky V

Elokuvan alussa Paulie kirjoittaa tietämättään sopimuksen Rockyn kirjanpitäjän kanssa, jonka seurauksena Rocky menettää rahansa ja asuntonsa. Paulie auttaa myöhemmin Rockyn poikaa selviämään kiusaajistaan. Myöhemmin Tommy Gunn tyrmää Paulien baarissa tämän mollattua häntä.
Hahmon taustaa > Rocky Balboa

Elokuvan alussa Paulie ja Rocky vierailevat Adrianin haudalla ja paikoissa joissa Rocky kävi yhdessä Adrianin kanssa. Tämä surettaa Paulieta joka sanoo Rockyn olleen aina hyvä Adriania kohtaan mutta hän ei ollut. Rocky vastaa Adrianin rakastaneen Paulieta yhtä paljon kuin häntäkin. Myöhemmin Paulien jäätyä eläkkeelle teurastamolta hän ryhtyy töihin Rockyn ravintolassa. Myöhemmin Rockyn saatua ottelun Mason Dixonia vastaan Paulie yhdessä Duken kanssa auttavat Rockya treenaamaan viimeisen kerran. Paulie on läsnä Rockyn ottelussa, jonka Rocky häviää lopulta tuomariäänin. Rocky sanoo Paulielle hänen toteuttaneen sen mikä piti ja ettei hänellä ole enää petoa sisällään.
Petter Northug

| Petter Northug |
| --- | --- |
 Petter Northug Oslon MM-kisoissa 2011
Henkilötiedot
Syntynyt: 6. tammikuuta 1986 (ikä 38) Mosvik, Norja
Uran tiedot
Pituus:  185 cm
Seura:  Strindheim IL
Laji:  maastohiihto
Maailmancup
Kaudet:  2005–2017
Voitot:  38
Palkintokorokkeella:  84
 Tietolaatikko päivitetty 12. joulukuuta 2023 
Aiheesta muualla
www.northug.no
| Mitalit> Maa:   Norja.Miesten maastohiihto. Olympialaiset  | Mitalit> Maa:   Norja.Miesten maastohiihto. Olympialaiset  | Mitalit> Maa:   Norja.Miesten maastohiihto. Olympialaiset  | Maa:   Norja> Miesten maastohiihto. |
| --- | --- | --- | --- |
|  Kultaa | Vancouver 2010 | parisprintti |  |
|  Kultaa | Vancouver 2010 | 50 km (p) |  |
|  Hopeaa | Vancouver 2010 | 4×10 km viesti |  |
|  Pronssia | Vancouver 2010 | sprintti (p) |  |
| MM-kilpailut  | MM-kilpailut  | MM-kilpailut  |  |
|  Kultaa | Sapporo 2007 | 4×10 km viesti |  |
|  Kultaa | Liberec 2009 | yhdistelmäkilpailu |  |
|  Kultaa | Liberec 2009 | 50 km (v) |  |
|  Kultaa | Liberec 2009 | 4×10 km viesti |  |
|  Kultaa | Oslo 2011 | yhdistelmäkilpailu |  |
|  Kultaa | Oslo 2011 | 50 km (v) |  |
|  Kultaa | Oslo 2011 | 4×10 km viesti |  |
|  Kultaa | Val di Fiemme 2013 | 15 km (v) |  |
|  Kultaa | Val di Fiemme 2013 | 4×10 km viesti |  |
|  Kultaa | Falun 2015 | sprintti (p) |  |
|  Kultaa | Falun 2015 | parisprintti (v) |  |
|  Kultaa | Falun 2015 | 4×10 km viesti |  |
|  Kultaa | Falun 2015 | 50 km (p) |  |
|  Hopeaa | Oslo 2011 | sprintti (v) |  |
|  Hopeaa | Oslo 2011 | parisprintti (p) |  |
|  Hopeaa | Val di Fiemme 2013 | sprintti (p) |  |
Petter Northug jr. (s. 6. tammikuuta 1986 Mosvik) on norjalainen maastohiihtäjä. Hän edustaa Ski Classics -sarjassa omaa Team Northug -talliaan. Uransa huipulla hänet tunnettiin loppukiristään, jolla hän voitti useita yhteislähtökilpailuja ja sprinttejä maailmancup-tasolla. Hän on kaksinkertainen olympiavoittaja ja 13-kertainen maailmanmestari. Falunin MM-kisoissa 2015 Northug voitti jopa neljä kultamitalia, minkä jälkeen hänen tuloksensa alkoivat taantua pääasiassa harjoitusmotivaation laskun myötä. Ollessaan 32-vuotias hän ehti jo kertaalleen lopettaa maastohiihtouransa. Sen jälkeen hän kilpaili lähinnä rullahiihdon maailmancupissa ja yksittäisissä pitkän matkan hiihdoissa ennen kuin hän lunasti FIS-lisenssin kesällä 2022 ja julkisti tekevänsä ammattimaisen paluun hiihtoladuille.
Yksityiselämä

Hänen veljensä, Tomas Northug ja Even Northug ovat myös maastohiihtäjiä.
Petter Northug tunnetaan myös pokeripiireissä. Hän pelaa livepokeriturnauksia ja nettipokeriturnauksia  sekä käteispelinä pot limit omahaa internetissä. Norjan kuuluisimpiin pokeriammattilaisiin kuuluvan Johnny Loddenin mukaan Northugilla on ura pokerinpelaajana hiihtouran jälkeen.
Northug tuomittiin 9. lokakuuta 2014 viideksikymmeneksi päiväksi vankeuteen ja hänelle langetettiin 185 000 Norjan kruunun eli noin 22 500 euron sakot sekä ikuinen ajokielto, joka Norjan käytäntöjen mukaan tarkoittaa viittä vuotta. Northug ajoi 1,65 promillen humalassa Trondheimissa 4. toukokuuta 2014 kolarin, jonka jälkeen hän jätti loukkaantuneen matkustajan autoon. Oikeus piti rattijuopumuksen lisäksi raskauttavana sitä, että Northug valehteli poliisille ja väitti autossa olleen kaverinsa ajaneen. Oikeudenkäynti oli Norjassa valtava mediamylläkkä.
Northugilla oli vuonna 2011 lyhyt suhde entisen pornonäyttelijän Aylar Lien kanssa, jonka Northug oli tavannut Oslon MM-kisojen 50 kilometrin voitonjuhlien yhteydessä. Noin vuotta myöhemmin Lie antoi Det Nye -lehdelle haastattelun, jossa kertoi tulleensa tahtomattaan raskaaksi ja tehneensä abortin. Northug vakuutti vuonna 2018 ilmestyneessä elämäkerrassaan, ettei ole lapsen isä. Samoihin aikoihin Lie vaati kustantajaa lopettamaan kirjan myymisen.
Northug syyllistyi elokuussa 2020 ylinopeuteen ajaessaan 550 hevosvoimaisella Jaguar-urheiluautollaan tutkaan 110 km/h alueella nopeudella 168 km/h. Hänen kotiinsa tehtiin kotietsintä, jossa sieltä löytyi kokaiinia ja ekstaasia. 10. elokuuta hän ajoi jälleen tutkaan ja tällä kertaa oli nopeutta 80 km/h alueella 203 km/h. Ja kahta päivää tuon jälkeen jälleen roima ylinopeus, nyt 204 km/h. Lisäksi Northug kuvasi puhelimellaan auton nopeusmittaria. Hänet tuomittiin joulukuussa 2020. Joulukuussa Oslon käräjäoikeus tuomitsi hänet seitsemän kuukauden ehdottomaan vankeuteen ja menettämään ajolupansa koko loppuiäkseen.
Aiheesta muualla

Team Northug
Miesten yhdistelmä-/takaa-ajohiihdon maailmanmestarit
Peter Criss (albumi)

| Peter Criss Peter Criss |
| --- | --- | --- |

Studioalbumin tiedot
 Äänitetty : 1978
 Julkaistu: 18. syyskuuta 1978
 Formaatti: LP, C-kasetti, CD
 Tuottaja(t): Vini Poncia
 Tyylilaji: rock, pop, R&B, soul, jazz
 Kesto: 34.57
 Levy-yhtiö: Casablanca
Muut kannet
   Albumin takakansi.
Listasijoitukset
  40.   43.   52.   59.
KISSin / Peter Crissin muut julkaisut
| Ace Frehley 1978 | Peter Criss 1978 | Paul Stanley 1978 Out of Control 1980 |
Peter Criss on KISS-yhtyeen silloisen rumpali-laulajan Peter Crissin vuonna 1978 julkaistu sooloalbumi. KISSin alkuperäiskokoonpanon jäsenet Gene Simmons, Paul Stanley, Ace Frehley ja Peter Criss julkaisivat kukin oman albuminsa. 
Peter Crissin albumi nousi Billboardin listalla sijalle 43. Sitä myytiin sooloalbumeista vähiten, mutta sekin ylitti lopulta platinarajan.
Crissin albumi poikkesi tyyliltään melkoisesti KISSin muiden jäsenten albumeista. Crissin levy sisälsi muun muassa jazz-vivahteita ja hitaita balladeja, kun puolestaan Simmonsin, Stanleyn ja Frehleyn levyt olivat tyyliltään raskasta rockia.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | I'm Gonna Love You | Peter Criss, Stan Penridge | 3.18 |  |  |  |  |  |  |
| 2. | You Matter to Me | Vini Poncia, Michael Morgan, John Vastano | 3.15 |  |  |  |  |  |  |
| 3. | Tossin' and Turnin' | Ritchie Adams, Malou Rene | 3.58 |  |  |  |  |  |  |
| 4. | Don't You Let Me Down | Criss, Penridge | 3.38 |  |  |  |  |  |  |
| 5. | That's the Kind of Sugar Papa Likes | Criss, Penridge | 2.59 |  |  |  |  |  |  |
| 6. | Easy Thing | Criss, Penridge | 3.53 |  |  |  |  |  |  |
| 7. | Rock Me, Baby | Sean Delaney | 2.50 |  |  |  |  |  |  |
| 8. | Kiss the Girl Goodbye | Criss, Penridge | 2.46 |  |  |  |  |  |  |
| 9. | Hooked on Rock `N´ Roll | Criss, Penridge, Poncia | 3.37 |  |  |  |  |  |  |
| 10. | I Can't Stop the Rain | Delaney | 4.25 |  |  |  |  |  |  |
|  |  |  | 34.57 |  |  |  |  |  |  |
Kokoonpano

| --- | --- |
 Peter Criss – rummut, laulu  Neil Jason – basso  Art Munson – rytmikitara  James Moore – soolokitara  William Orr – kosketinsoittimet, piano, mellotron, syntetisaattori  Bill Bodine – basso  Bill Cuomo – kosketinsoittimet, syntetisaattori  Davey Faragher – taustalaulu  Tommy Faragher – taustalaulu  Tom Saviano – torvisovitukset :  Maxine Willard – taustalaulu  Julia Tillman – taustalaulu  Michael Carnahan – saksofoni  Lenny Castro – lyömäsoittimet  Allan Schwartzberg – rummut  Elliot Randall – kitara  Richard Gerstein – kosketinsoittimet  John Tropea – kitara  Annie Sutton – taustalaulu  Gordon Grody – taustalaulu
Aiheesta muualla

Peter Criss (albumi) Discogsissa. (englanniksi)
Paul Morand

| Paul Morand |
| --- | --- |
 Paul Morand
Henkilötiedot
Syntynyt: 1888 Pariisi, Ranska
Kuollut: 1976 (87–88 vuotta) Pariisi, Ranska
Kansalaisuus:  Ranska
Ammatti:  kirjailija
Kirjailija
Äidinkieli: ranska
Tuotannon kieli: ranska
Aiheesta muualla
Löydä lisää kirjailijoitaKirjallisuuden teemasivulta
Paul Morand (1888 Pariisi, Ranska – 1976 Pariisi, Ranska) oli ranskalainen kirjailija ja diplomaatti. Hän oli Vichyn Ranskan aikana Ranskan suurlähettiläs, ja se katkaisi hänen diplomaattiuransa. Hänen valintaansa 1959 Ranskan akatemiaan paheksuttiin voimakkaasti, ja nimitys toteutui vasta 1968.
Tuotannossaan Morand käsittelee usein maailmansotien välisen ajan henkistä tilaa. Romaaneissaan hän käyttää elokuvamaista kerrontaa.
Suomennetut teokset

Ihanteita etsimässä (Le Bouddha vivant, 1927), suom. Valfrid Hedman, Karisto 1932 Sarja: Uusia romaaneja, 30
Aiheesta muualla

Kuvia tai muita tiedostoja aiheesta Paul Morand Wikimedia Commonsissa